Arvoisa katsoja, tervetuloa Herra käyttää lääkäriä -ohjelmaan.
Olen puhunut silmästä, sen ihmeellisyydestä -
ja nimenomaan ihmissilmän ihmeellisyyksistä.
Ihmisen silmähän on ikkuna, josta aivomme katsovat ulos.
Tämä mm. erottaa ihmisen eläinkunnasta.
Lisäksi ihmisellä on sellainen erityispiirre, että hän voi itkeä.
Puhutaan krokotiilinkyyneleistä, tai väitetään koirien itkevän.
Mutta ihminen todella voi itkeä.
Tällä on syvä raamatullinen merkitys.
Se osoittaa hyvin voimakkaasti tunteita, herkistää.
Jos joku itkee, itku tarttuu moniin.
Myös Jeesus itki. Hän itki Lasaruksen haudalla -
ennen Lasaruksen herättämistä kuolleista.
Koska siellä oli paljon juutalaisia, jotka itkivät Lasarusta, -
Jeesus liikuttui ja myös Jeesus itki.
Se osoittaa, että Hän oli täysin ihminen ja täysin Jumala, -
Ihmisen Poika, niin kuin Raamatussa sanotaan.
Itku tulee esiin myös Psalmissa 56, kun Daavid kärsi.
Daavidhan oli Jumalan valitsema, Israelin hallitsija, -
mutta häntä vainottiin, hän joutui pakenemaan, kärsi paljon.
Hänen elämänsä oli erittäin värikästä - sankaruutta ja syntiä.
Sekin osoittaa, että Raamattu on aivan totta, koska siinä kuvataan -
myös uskon sankareiden lankeemuksia ja heikkouksia.
Se antaa meille vahvistusta siitä, -
että mekin voimme saada syntimme ja rikkomuksemme anteeksi.
Psalmissa 56 Daavid suree ja itkee, kun häntä vainotaan.
Hän sanoo Herralle: "Pane leiliisi minun kyyneleeni."
Kyyneleillä on siis hyvin suuri merkitys.
Kuten on aiemmin todettu, niillä on ihan fysiologinen merkitys -
tuskan ja kivun tullessa tai ilostakin voi itkeä.
Kipu lievittyy ja ilo lisääntyy, kun kyyneleissä on enkefaliineja, -
endorfiineja, jotka toimivat ilmaisina tehokkaina kipulääkkeinä.
Ei siis tarvita kipulääkettä apteekista, vaan voi itkeä.
Jos itkettää, niin se helpottaa.
Kuten aiemmin totesin, kyyneleissä on myös antibioottia.
Kun silmiä kaivetaan, Jumala on laittanut sinne -
antibiootteja valmiiksi torjumaan tulehduksia.
Kyyneleet myös ruokkivat ilman omaa verenkiertoa olevaa sarveiskalvoa.
Silmien kostuttaminen on hirveän tärkeä ja keskeinen toiminto, -
koska ilman sitä silmämme kuivuisivat.
Kun kala otetaan vedestä, sen silmä kuivuu nopeasti, -
koska sillä ei ole silmien kostutusmekanismia.
Siksi kehitysopin kannattajien väite on huvittava.
Kun kalojen näkö parani, ne näkivät maan pinnalla ruokaa, -
ne lähtivät kävelemään ja kehittivät raajat.
Miten ne olisivat kehittäneet moni- mutkaisen kostutusmekanismin?
Silmäripsemme poistavat lentäviä roskia.
Kulmakarvat ovat poistamassa silmiin valuvia hikipisaroita.
Silmäluomet kostuttavat silmät. Sarveiskalvo pitää voidella.
Sarveiskalvon läpinäkyvä osa on erittäin vettähylkivä.
Siihen tulee sidekalvosta tasainen limakerros.
Siihen päälle tulee kyynel. Kyynelrauhaset ovat täällä.
Ne erittävät kyynelnestettä, joka leviää ja poistuu -
kyynelpisteiden ja -kanavien kautta.
Räpytellessä syntyy alipaine, joka imee kyyneleen ja se jatkaa tuonne.
Kyyneleestä tuleva vesikerros on tosi ohut ja se haihtuisi, -
ellei päälle laitettaisi pientä öljykerrosta.
Luomen sisäiset Meibomin rauhaset erittävät siihen öljyn päälle.
Siis siinä on 3 kerrosta: lima, vesikyynelneste ja öljy.
Sekin vaatii erittäin nerokasta suunnittelua.
Kaikissa yksityiskohdissa huomaam- me tarkan ja huolellisen suunnittelun.
"Tuulilasinpyyhkijä" kostuttaa silmän. Siellä on tietyt rakenteet, -
jotka mukautuvat silmän kahteen kaarevuuteen.
Jos tuulilasissasi olisi 2 kaare- vuutta, laitapa pyyhkijät, -
jotka pyyhkivät molemmat kaarevuudet yhtaikaa kirkkaiksi.
Se on melkoinen insinöörisuoritus mutta toteutuu tässä.
Ei useinkaan ajatella, miten valta- van hienosti asiat on suunniteltu.
Miten monimutkaisia ne ovat, jotta tämä toimii.
Miten järjetöntä on ajatella, että kaikki olisi syntynyt itsestään -
sokean sattuman kautta. Jumala on suunnitellut.
Ripsien seudussa ovat talirauhaset.
Niihin voi tulla näärännäppy, joka paranee itsestään.
Meibomin rauhanen voi tulehtua. Luomeen tulee nastura, -
joka sekin yleensä paranee itsestään.
Harvoin niitä tarvitsee leikata, mutta sekin on joskus edessä.
Niihin voi käyttää lääkärin määräämiä esim. Oftan C-C -tippoja.
Se on reseptilääke. Joskus, kun se on oikein vaikea, -
tarvitaan semmoistakin hoitoa.
Luomen iho on aika ohut.
Iän myötä se voi alkaa roikkua, ja niitä leikataan ja kiristetään.
Ne ovat hyvin herkkiä kaikille aineille, esim. kemikaaleille.
Kukkien istuttaja voi saada lehdestä jotain nestettä.
Jos hän oikeakätisenä hieroo oikeaa silmää, ihottuma tulee vain siihen.
Lääkärikin on vähän joskus salapoliisi ja ihmettelee, -
miksi ärtymys on vain toisessa luomessa.
Syy sitten löytyy sieltä.
Kosmetiikan ja lääkkeiden tekemät reaktiot ovat yleensä symmetrisiä.
Ne ovat yhtä lailla molemmissa luomissa.
Allergiseenkin reaktioon käy Oftan C-C-tyyppinen tippa, -
jota lääkäri voi määrätä.
Usein kosteusvoiteet riittävät. Ei tarvita vahvempia reseptilääkkeitä.
Luomien kosteusvoiteena toimii parhaiten -
A-vitamiinipitoinen Oftan A-Pant -silmäsalva.
Sitä kannattaa käyttää erittäin pieniä määriä kerrallaan.
Silmäsalvana sitä voi turvallisesti levittää luomien reunoille asti.
Se on hyvä luomien kosteusvoide.
Jos luomi käännetään ympäri, niin sisäpinnalla on sidekalvo.
Se tuottaa hyvin tärkeän silmän sisäpinnan limakerroksen, -
johon kyynelneste levittäytyy.
Meibomin rauhasesta tulee sitten siihen päälle rasva, -
joka estää sen haihtumisen.
Ilman tätä silmät kuivuisivat pilalle aika nopeasti.
Kaikkea Jumala on ajatellut ja suunnitellut.
Kyynelteihin kuuluvat kyynel- rauhaset molemmin puolin, -
kyynelpisteet, mistä neste poistuu, ja kyynelpussi.
Kyynelrauhaset ovat silmäkuopan yläreunassa sen ulkolaidassa.
Ne erittävät suolaliuosta, jossa on muitakin osioita.
Kyynelneste virtaa sisänurkan kyynelpisteitä kohden.
Aina luomen alas lyödessä syntyy alipaine -
ja se pumppaa nesteen pois.
Luomet räpyttelevät myös joskus liian harvoin.
(Ihminen räpyttelee 10 000 - 20 000 kertaa/vrk.)
Esim. kasvohalvauksessa -
räpytys ei oikein toimi, ja silmä alkaa vuotaa tai vetistää.
Tilanne pahenee siitä, että kun lihastonukset ovat poissa, -
luomi on vähän irti silmän pinnasta.
Silmä kuivuu, ärtyy ja vuotaa. Se on hankala tilanne.
Usein ajatellaan kyynelteiden olevan tukossa -
jos silmä vuotaa ulkona pakkasessa tai tuulessa.
Siitä ei ole yleensä kyse. Jos ne valuvat pakkasessa/tuulessa, -
se johtuu vain tavallista herkemmistä silmistä.
Jos ne sisällä ovat ok, ei ole kyse kyynelteiden toimintahäiriöstä, -
vaan normaalia herkemmästä sarveiskalvosta.
Silmien tiuhempi räpyttely voi auttaa. Huolissaan ei tarvitse olla.
Herkkäsilmäisen kannattaa käyttää ulkona silmälaseja, -
joiden sivussa on tuulelta suojaava kalvo.
Melkein paras konsti on hupparin huppu päälle vedettynä.
Se suojaa tuulelta parhaiten, ja silmien valuminen lakkaa.
Kasvohermohalvauksessa luomet tosiaan vähän irtoavat, -
ja vettä tulee, mutta hoitona on luomen tukeminen oikeaan asentoon -
kapealla ihoa ärsyttämättömällä perhosteipillä.
Kyynelteitä voidaan tutkia väri- aineilla ja muilla menetelmillä.
Joskus niitä joudutaan avaamaan niiden mentyä tukkoon.
Jos luomeen tulee rupea tai näppylää etenkin varttuneella iällä, -
mene heti näyttämään silmälääkä- rille basaliooma-kasvaimen varalta.
Se on erään tyyppinen syöpä, joka ei lähetä etäispesäkkeitä.
Se hoidettaessa aina paranee, -
mutta rupi tai jatkuva ärsytys kannattaa hoitaa heti pois, -
koska varhaisessa vaiheessa se on aina helpompi hoitaa.
Se on teknisesti vaikea, jos se pääsee pahemmaksi.
Muista käydä heti näyttämässä, jos varttuneempana tulee luomiin -
karstoittuvia ja rupisia näppylöitä.
Jos silmäsi ovat herkät, niin ota silmälasien sangat, -
joissa sivulla on tuulensuoja, tai sitten kaartuvat lasit.
Niitä on kaikenlaisia suoja- ja aurinkolaseja.
Optikolta voi saada vinkkejä ja neuvoja suojaamiseen.
Kyynelkerroksessa voi olla erilaisia häiriöitä.
Niitä voidaan hoitaa myös silmätipoilla -
tai geelimäisillä salvoilla.
Pidetään sarveiskalvo kosteana, koska se on hyvin herkkä.
Joskus silmään tulee roskan tunne.
Sitä käännetään ja väännetään, eikä roskaa löydy.
Sarveiskalvo on niin herkkä kivulle ja kuivumiselle, -
että ajoittain toistuva roskantunne voi johtua kuivumistaipumuksesta.
Tämä tuppaa korostumaan varsinkin varttuneella iällä.
Sitä kannattaa hoitaa nyt ainakin silmätipoilla ja öljyillä.
Siihen on olemassa hyviä konsteja.
Sarveiskalvon ajoittaiseen kuivah- tamiseen liittyvä roskan tunne on -
hyvin tavallinen vaiva, jonka syytä ei aina tajuta tai huomata.
Se saattaa vaivata ihmisiä vuosikausia, -
vaikka roskan tunne voitaisiin helpostikin hoitaa.
Myös voi olla kyse lievästä allergisesta reaktiosta.
Kuiva sisäilma, puhallustuuletus, pölyisyys -
ja muut ympäristöärsytykset voivat aiheuttaa tätä.
Se on myös tämä ikälisä, -
että sidekalvon pienten limarauhas- ten toiminta joutuu epätasapainoon.
Se on kuin kasvojen rypistyminen. Kun ikää tulee, -
niin systeemit toimivat vähän huonommin.
Siitä ei pidä hermostua, mutta oireita voidaan vähentää -
kostuttamalla silmän pintaa suojaliuoksilla.
Ns. keinokyyneliä saa ilman reseptiä apteekista.
Niitä voi käyttää useasti päivässä. Toisilla pinta kuivuu nopeastikin.
Jos ohuista tipoista ei ole riittävästi hyötyä, -
voi siirtyä jähmeämpiin suojaliuoksiin ja geeleihin, -
joita myös saa ilman reseptiä apteekista.
Voidaan käyttää myös pieniä määriä salvaa.
Se on hyvä systeemi, joka muodostaa puuttuvan öljykerroksen.
Rakennetaan tavallaan uusi suojaus.
Salva muuttuu öljyksi. Sitä käytetään todella vähän.
Hankitaan pyöreäpäinen lasisauva, jota saa Oriolalta.
Pannaan siihen 1 mm:n pätkä salvaa.
Otetaan sauva käteen ja tuosta avataan noin.
Sauva pohjukkaan, katsotaan ylös, suljetaan silmä, ja sauva pois.
Näin siihen tulee uusi hieno suojaava rasvakerros.
Tämä on oikeastaan ainoa toteutustapa.
Salvaa pitää panna tosi vähän. Muuten näkö sumenee pitkäksi aikaa.
Sen oppii nopeasti, ja se on hyödyllinen.
Jos silmät kuivuvat tai on jatkuvasti roskan tunnetta, -
näitä konsteja kannattaa käyttää, niin pääsee oireista hyvin eroon.
Vain kuvatulla tekniikalla saadaan silmän pinnalle ohut salvakerros, -
joka ei sumenna näköä mainittavasti.
Jos salvaa lättäsee ison määrän, ei pitkään aikaan näe oikein kunnolla.
Usein vanhalla iällä joudutaan jatkuvasti käyttämään suojatippoja.
On hyvä valita valmiste, jossa ei ole salvansäilytyskemikaaleja, -
kuten bentsalkoniumkloridia, jota silmätipoissa ja tuubeissa on.
Kannattaa ostaa pipettejä. Niissä ei ole säilöntäainetta.
Ne ovat kertapakkauksissa ja säilyvät hyvin.
Kannattaa siirtyä niihin, niin välttää silmän herkistymistä.
Tämä on hyvä konsti, etenkin kun lapsille pannaan silmätippoja.
Kertakäyttöpipetit ovat säilöntäaineettomia, -
ja lapset hyväksyvät ne paremmin.
Ilmeisesti herkkä sarveiskalvo ärsyyntyy vähemmän.
Silmän ympärillä on silmää suojaavia kudoksia -
ja silmää liikuttavia lihaksia.
Kumpaakin silmää liikuttaa 6 lihasta.
Toinen pää kiinnittyy kovakalvon etuosaan.
Toinen pää joko silmäkuopan luisiin rakenteisiin -
tai silmäkuopan takanurkassa rustorenkaaseen, -
joka ympäröi näköhermon päätä.
Normaalisti silmien liikkeet ovat täsmälleen samansuuntaiset.
Seurataan liikkuvaa esinettä sivulle, käännetään päätä tai silmiä, -
tai luettaessa molemmissa silmissä on sama rytmi.
Silmät voivat liikkua myös näin ja näin samaan suuntaan, -
kun katsotaan lähelle tai kauas. Tämä tapahtuu automaattisesti -
bio-ohjelmien kautta.
Säätelykokonaisuuteen liittyy usein valoherkkyyden säätely, -
pupillin ja mykiön koon säätely ja silmälihasten säätely.
Ymmärrettävää on, että monien monimutkaisten tietokoneohjelmien -
yhdistäminen ja toimivuus vaatii todella nerokasta suunnittelijaa.
Missään tapauksessa nämä järjestelmät eivät voi syntyä -
väitetyillä kehitysopillisilla sattumavalintamekanismeilla.
On todella typerää ajatella ja opettaa sellaista, -
että tällaisia syntyy ilman suunnittelijaa.
Ihmettelen, että oppikirjoissa näitä satuja vielä viitsitään kertoa.
Se on sitä tunnustuksellista ateismin opetusta, -
mitä koulussa valitettavasti harrastetaan.
Sitten on karsastus. Silmä vippaa vinoon. Mitä tehdään?
Minullakin on ollut karsastus, leikattu 2 kertaa onnistuneesti.
Silmävoimistelutreeni olikin aika iso juttu.
Lapsena pantiin lappu silmän päälle -
ja pakotettiin toinen silmä muodostamaan kuvaa.
Se täytyy hoitaa huolellisesti, -
koska muuten toinen silmä voi ruveta pinnaamaan näkemisestä.
Tämä on erittäin hankala vaiva. Itselläni kyllä saatiin korjatuksi.
Se oli näkyvää karsastusta, mutta on myös piilokarsastusta.
Ihminen katsoo oikein, mutta kun toinen silmä peitetään, -
toinen silmä heilahtaa ylös/alas tai oikealle/vasemmalle.
Kun lappu nostetaan, menee taas suoraan.
Se on piilokarsastusta, josta ei välttämättä ole haittaa.
Lapsilla pitää huolehtia, että he katsovat molemmilla silmillä.
Kaksoiskuvia näkee, jos on tietoi- nen kummankin silmän kuvasta.
Täytyy olla tietoinen niistä, niin silloin niitä näkee.
Jos karsastus on ollut lapsesta asti, -
toinen silmä voi olla ns. laiska silmä.
Sen kuvaa ei oteta aivokuorelle. Se häiritsee ja deletoidaan pois.
Silloin ei kaksoiskuviakaan nähdä.
Lapsi voi oppia käyttämään silmiään vuorotellen, -
jolloin taaskaan kaksoiskuvia ei voi tulla, -
vaikka karsastuskulma jonkin uuden häiriön takia muuttuisi.
Aika harvoin karsastusleikkaukseen joudutaan menemään.
Piilokarsastus on tavallista eikä yleensä aiheuta kummempaa vaivaa.
Silmälihasten ja silmän seinämien välissä on rasvakudosta, -
jossa silmäpallo pomppii.
Tämä on turvallisuustekijä. Silmä voi painua sisälle kuoppaan.
Näin se ei vaurioidu. Jos tulee iso pallo silmään, niin ei hätää.
Squashpallo kyllä voi aiheuttaa pahankin verkkokalvon irtauman.
Squash on yksi vaarallisimpia lajeja. Pitäisi olla suojalasit.
Ihmettelen, että salibandyakin pelataan ilman suojalaseja.
On se niin tyhmää. Siihen kun se tulee, niin on riski saada -
pahakin silmävamma tai verkkokalvon irtauma.
En kyllä pelaisi sählyä missään tapauksessa ilman suojalaseja.
Siellä voi tapahtua isoja vahinkoja.
Moni on varmaan huomannut, että vanhemmiten silmät "pienenevät".
Eivät ne kyllä pienene, vaan silmän ympäryslihakset surkastuvat, -
niin kuin kaikki lihakset surkastuvat iän myötä.
Lihasten surkastuminen alkaa jo noin 30-kymppisenä.
Ystäväni kirurgi Mikko Tuuliranta sanoo, -
että silloin tulevat purkumiehet katolle.
Kun liikuttajalihakset surkastuvat, niin silmä painuu sisemmälle.
Se näyttää pienenevän, vaikkei pienenekään.
Silloin tulee luomiongelmia. Luomirako kapenee.
Kyynelpumppauksessa voi tulla virheitä.
Siksi ikäihmisillä usein kyyneleitä valuu, kun luomet ovat vähän irti -
ja luomensulkemisen imu ei aina poista kyynelnestettä.
Luomet voivat kääntyä sisään-/ulospäin.
Niitä pitää joskus leikata, ettei- vät ripset hankaa sarveiskalvoa.
Ne voidaan korjata erilaisilla korjausleikkauksilla.
Meillä on silmän pinnan sairauksia. Sarveiskalvohan on aika herkkä -
vammautumaan, tulehtumaan, roskille altis.
Smirkkelin käytössä, hitsauksessa tulleita olen joutunut poistamaan.
Se on hyvin varovaista, oikeastaan mikroskooppityötä.
Silmälääkäriä suosittelen. Se on arka kohta ja pitää puuduttaa.
Virustulehdukset ovat silmissä aika tavallisia.
Onneksi ilmasto on viileä eikä ole etelän bakteeri-/sienitulehduksia.
Niistä ja muista trooppisista tau- deista on siellä paljon murheita.
Virustulehduksessa silmä on hyvin valonarka, roskan tunne, vetistää.
Se on viruksen merkki. Jos on bakteeri, silmä rähmii.
Siihen yleensä annetaan bakteerisalvaa, -
jota kannattaisi laittaa vasta, jos se ei pariin päivään parane.
Kun tulee rähmää, niin sitten bakteeritipat siihen.
Näistä hankala on herpes eli yskänrokon sarveiskalvon tulehdus.
Niitähän tulee helposti, huuliherpes ym.
Jos se iskee silmään, se pitää hoitaa huolellisesti.
Silmä on kovin kipeä, punottaa ja vetistää, muttei rähmi.
Jos silmässä on kova kipu, niin sitten silmälääkäriin.
Se värjää sen fluorescein-väri- aineella, jolloin näkyy kuvio.
Sarveiskalvon yskänrokkoon annetaan tiettyä täsmälääkettä.
Siihen ei saa panna kortisonitip- poja. Antibioottitipat eivät auta.
Kortisoni voi pahentaa tilannetta. Virustautia ei saisi sillä hoitaa.
Sarveiskalvoon tulee usein pieniä naarmuja.
Metsässä kuiva oksa raapii, niin se on kamalan kipeä.
Yllätys, yllätys! Paras hoito on, että menee 3 tunniksi nukkumaan.
Kun pistää silmät kiinni, se siellä luomen alla kivasti paranee.
Valveilla ollessa silmät liikkuvat, ja paraneminen on huonompaa.
Sarveiskalvohaavat paranevat yleensä aika kivasti.
Joskus kannattaa pistää salvaa yöksi.
Hieroa ei saisi, koska hierottaessa parantunut epiteeli irtoaa, -
ja paranemisprosessi alkaa uudelleen.
Yöksi suojaavaa salvaa ja nukkumaan, -
niin haavasta yleensä tulee ihan hyvä.
Sitten lääkäriin, ellei se parane. Hierominen on täysin kielletty.
Niin kuin yleensäkään ei silmiä kannata hieroa.
Tulevassa osiossa menen sidekalvon tulehduksiin, rähmiviin silmiin, -
jotka usein ajavat lääkärille. Mitä silloin pitäisi tehdä?
Siitä puhutaan seuraavassa jaksossa.
Kiitos, kun olit mukana.
Arvoisa katsoja, kiitos, kun olet katsonut ohjelmaamme.
Jos jaksoista on ollut sinulle hyötyä tai iloa, voit tukea tuotantoa.
Tarkoitus on antaa selkeitä neuvoja ihmiskehon toiminnoista, -
tavallisista sairauksista ja niiden hoidosta.
Ennen kaikkea ylistämme ihmeellistä Jumalaa ja Luojaa, -
joka on valtavan ihmeellisen ihmisen rakentanut ja suunnitellut.
Jumala sinua siunatkoon.
Tekstitys: Tuula-Riitta Virrankare